
BIROUL CONTENCIOS-SOLUTIONARI  CONTESTATII SI METODOLOGIE 

Nr. IF2015-159257/19.06.2015
                                                                                                                      APROBAT

                                                                                                        PRIMAR

                                                                                                                ROBU NICOLAE

Referat

privind respingerea cererii de acordare a scutirii de la plata taxei pe cladiri aferenta cladirii situate in Timisoara str. George Enescu nr. 1, formulata de Asociatia Uniunea Artistilor Plastici –Filiala Timisoara
Prin cererea inregistrata la Primaria Municipiului Timisoara sub nr.SC2015-013600/22.05.2015, inaintata spre solutionare Directiei Fiscale a Municipiului Timisoara, Asociatia Uniunea Artistilor Plastici –Filiala Timisoara, cu sediul in Timisoara, str. George Enescu, nr.1, CUI 10637508, solicita in temeiul art.250 alin. (1) pct. 19 din Legea nr. 571/2003 privind Codul fiscal, scutirea de la plata taxei pe cladiri pentru imobilul situat in Timisoara str. George Enescu nr.1. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.289/20.05.2014, privind stabilirea impozitelor şi taxelor locale în Municipiul Timişoara pentru anul 2015, anexa nr. 6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art. 250 alin. 1 pct. 19 din Legea nr. 571/2003. Conform dispozitiilor  anexei nr.6 din HCL nr. 289/20.05.2014:
- art. 1 alin.1   „Nu se supun impozitarii pentru anul fiscal 2015, cladirile utilizate in intregul lor de catre asociatii, fundatii si culte sau de catre acestea in parteneriat cu autoritati sau institutii publice, numai pentru activitati social-umanitare, constand in: asigurarea de gazduire, hrana, sprijin material, ingrijire medicala; asistenta sociala, psihologica; activitati educationale; activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din famiii dezorganizate, persoane cu handicap, persoane varstnice si altele asemenea) prestate cu titlu gratuit. „

-art.2 “Scutirea prevazuta la art. 1 se acorda prin hotărârea consiliului local, pe baza de cerere, ...”
In cuprinsul cererii, petenta arata in esenta urmatoarele:

· Asociatia Uniunea Artistilor Plastici –Filiala Timisoara, este o persoana juridica fara scop lucrativ, in baza Decretului Lege nr.266/1950 s-a recunoscut Uniunii Artistilor Plastici caracterul de persoana juridica de utilitate publica. In prezent Uniunea Artistilor Plastici din Romania functioneaza in temeiul Decretului Lege nr.27/14.01.1990 privind organizarea si functionarea in conditii de autonomie economica a organizatiilor de scriitori, artisti plastici si compozitori, creatori de film si teatru, precum si in temeiul art. 85 din OUG nr.26/2000 cu privire la asociatii si fundatii. 
· Conform statutului asociatiei, scopul asociatiei este acela de a reprezenta interesele membrilor sai in promovarea si optimizarea conditiilor de exercitare a profesiei, scop pe care si-l indeplineste, printre altele prin organizarea de expozitii de arta si prin promovarea creatiei membrilor sai, prin colaborarea cu autoritatile publice locale la elaborarea si realizarea unor proiecte artistice de interes public si social (arta monumentala si ambientala, proiecte de urbanism, crearea sau imbogatirea unor colectii publice de arta contemporana, etc.).
· Cladirea ce face obiectul cererii de acordare a scutirii serveste drept sediu al asociatiei si casa de creatie, in care au fost amenajate 13 ateliere. In studiourile de creatie din cladirea in cauza au lucrat artisti plastici renumiti ai urbei. In holul mare intr-o perioada a functionat grupul creatorilor tineri care periodic a organizat in cladire expozitii personale si colective.  
Conform statutului Uniunii Artistilor Plastici din Romania - Filiala Timisoara, autentificat prin incheierea nr.1578/09.03.1998 (depus in sustinerea cererii):

-art. 2 „Filiala se constitue cu scopul de a reprezenta interesele membrilor sai in promovarea si optimizarea conditiilor de exercitarea a profesiei. Membrii „filialei” sunt membrii de drept ai Uniunii Artisticilor Plastici din Romania. La data adoptarii prezentului statut, membrii filialei sunt artisti plastici profesionisti inscrisi in evidenta Filialei Uniunii Artistilor Plastici din Timisoara care functioneza in temeiul statutului Uniunii Artistilor Plastici din Romania, adoptat in sesiunea din iunie 1990 si modificat in anul 1994. „
- art. 5 „Filiala desfasoara urmatoarele tipuri de activitati: a) Organizeaza singura sau in colaborare expozitii de arta in tara si stainatate si promoveaza creatia membrilor sai prin productii editoriale, filme video, participa la targuri de arta, etc.; b) Sprijina participarea membrilor sai la manifestari artistice prin toate formele culturale specifice (cursuri, conferinte, simpozioane, burse, saloane nationale sau internationale, etc.); c)Asigura surse financiare prin forme specifice filialei, conform regulamentului; d) Detine si infiinteaza structuri economice (societati comerciale) in  vederea asigurarii resurselor financiare pentru atingerea scopurilor specifice „Filialei”, conform art. 40 din Legea nr.21/924; e) Contribuie, in conditiile legilor in vigoare, la realizarea de catre membri sai a programelor de arta initiate de acestia sau la comanda celor interesati; f) Intretine relatii de colaborare in vederea stimularii creatiei artistice, cu retrezentantii administratiei publice locale si centrale, cu alte persoane juridice si fizice din tara si strainatate, si cu alte uniuni de creatie; g) Colaboreaza cu autoritatile publice locale si centrale, precum si cu persoane fizice si juridice din tara si strainatate la elaborarea si realizarea unor proiecte artistice de interes public (arta monumentala si ambientala, proiecte de urbanism, crearea sau imbogatirea unor colectii publice de arta contemporana etc.). In acest scop, „Filiala” poate primii subventii si sponsorizari sau poate participa cu cote parti financiare ori alte mijloace. h) Sprijina actiuni de debut si activitatea tinerilor absolventi de pana la 35 ani; i) Face demersuri pentru: - marirea bazei materiale (sedii, galerii de arta si studiouri de creatie etc.) –asigurarea de servicii specifice si sprijinirea artistilor plastici in respectarea prevederilor Legii nr.8/1996 si a altor legi prin care sunt stabilite drepturi si obligatii pentru artistii plastici.”
Astfel, conform statutului asociatie, Uniunea Artistilor Plastici din Romania - Filiala Timisoara, are ca scop reprezentarea intereselor artistilor plastici, desfasurand activitati de sprijinire a activitatilor artistice prin organizarea de expozitii, sprijinirea participarii la manifestari artistice, asigurarea de resurse financiare, infiintarea de structuri economice, colaborarea cu autoritatile publice locale si centrale, precum si cu persoane fizice si juridice din tara si strainatate la elaborarea si realizarea unor proiecte artitice de interes public.
Potrivit aspectelor invocate in cuprinsul cererii de acordare a scutirii, cladirea situata in Timisoara str. George Enescu nr. 1, ce face obiectul cererii de acordare a scutirii este utilizata de Asociatia Uniunii Artistilor Plastici Filiala Timisoara, ca sediu al asociatiei si ca, casa de creatie, fiind amenajate 13 ateliere /studiouri de creatie utilizate de artisti plastici.
In speta,  cladirea situata in Timisoara str. George Enescu nr. 1, ce face obiectul cererii de acordare a scutirii, este utilizata de asociatie pentru activitati artistice/culturale, nefiind astfel indeplinita conditia prevazuta de art.250 alin.(1) pct.19 din Legea nr.571/2003, constand in utilizarea cladirii pentru activitati social-umanitare. 

De asemenea aratam ca prin Hotararea Consiliului Local nr.289/20.05.2014, privind stabilirea impozitelor şi taxelor locale în Municipiul Timişoara pentru anul 2015, anexa nr. 6, Consiliul Local al Municipiului Timisoara a  precizat expres activitatile social-umanitare precum si beneficiarii activitatilor in cauza, scutirea fiind acordata in conditiile in care atat activitatile social-umanitare cat si beneficiarii intra sub incidenta anexei nr. 6 a  HCL  nr.289/20.05.2014. Or, in speta pentru cladirea situata in Timisoara str. George Enescu nr. 1 nu sunt indeplinite conditiile de acordare a scutirii prevazute la art. 1 alin. 1 al anexei nr. 6 la HCL nr.289/20.05.2014, respectiv cladirea  nu este utilizata pentru activitati social-umanitare prevazute de anexa nr.6 a HCL nr.289/20.05.2014, fiind utilzata pentru activitati artistice/culturale iar beneficiarii activitatilor desfasurate in cladirea in cauza nu fac parte din categoria persoanelor aflate in dificultate, beneficiarii fiind astfel cum rezulta dia statutul asociatiei si din aspectele invocate in sustinerea cererii, artisti plastici membri ai asociatiei. 
Avand in vedere cele prezentate mai sus, pentru cladirea situata in Timisoara str. George Enescu nr.1, nu  este indeplinita conditia  de acordare a scutirii prevazuta de art. 250 alin.1 pct. 19, constand in utilizarea cladirii pentru activitati social-umanitare si nici conditiile de acordare a scutirii prevazute la art. 1 alin. 1 al anexei nr. 6 la Hotararea Consiliului Local al Municipiului Timisoara nr.289/20.05.2014. 
Conform art.8 al  anexei 6 la HCL nr.289/20.05.2014 „Orice scutire aplicata in baza art.250 alin.1 pct. 19 din Legea nr.571/2003 privind Codul fiscal care nu respecta prevederile prezentei proceduri va putea fi acordata, prin derogare de la prezenta anexa numai ca urmare a vointei Consiliului Local al Municipiului Timisoara, manifestata in conditiile actelor normative care reglementeaza organizarea si functionarea Consiliului Local al Municipiului Timisoara (Legea nr.251/2001 si HCLMT nr.377/2012), ca urmare a supunerii spre dezbatere a proiectului prevazut la art.7 pct.2 din prezenta procedura.”
Deoarece in ceea ce priveste cladirea care face obiectul prezentei cereri de acordare a scutirii, nu este indeplinita conditia prevazuta de art. 250 alin. 1 pct.19 din Legea 571/2003 privind utilizatrea cladirii pentru activitati sociale-umanitare, prevederile art. 8 al anexei nr.6 la HCL nr.289/20.05.2014 nu sunt aplicabile, intrucat Consiliul Local nu poate sa deroge de la dispozitiile art. 250 alin. 1 pct.19 din Legea 571/2003, ci doar de la prevederile procedurii de acordare a scutirii instituite prin anexa 6 a HCL nr. 289/20.05.2014.
Conform dispozitiilor art. 6 al anexei nr.6 la  HCL nr.289/20.05.2014 „Pentru solutionarea fiecarui dosar privind cererea de scutire de la plata impozitului pe cladiri in temeiul art. 250 alin.1 pct.19 din Legea nr.571/2003 privind Codul fiscal, Directia Fiscala a Municipiului Timisoara, prin serviciul de specialitate, va intocmi un referat care va fi supus spre avizare Serviciulu Juridic din cadrul Primariei Municipiului Timisoara si spre aprobare Primarului Municipiului Timisoara.”
Avand in vedere cele prezentate mai sus, in baza prevederilor art. 250 alin. (1) pct. 19 din Legea nr.571/2003 si prevederilor anexei nr. 6 la Hotararea Consiliului Local nr. 289/20.05.2014, privind stabilirea impozitelor şi taxelor locale în Municipiul Timişoara pentru anul 2015,
PROPUNEM:

Respingerea cererii de acordare a scutirii de la plata taxei pe cladiri datorata bugetului local al municipiului Timisoara pentru cladirea situata in Timisoara str. George Enescu nr. 1, formulata de Asociatia Uniunea Artistilor Plastici –Filiala Timisoara, cu sediul in Timisoara, str. George Enescu, nr.1, CUI 10637508. 
DIRECTOR EXECUTIV                                                                                SEF BIROU 
     ADRIAN BODO                                                                                CARMINA NITESCU

